Jere Uronen

Jere Uronen (sündinud 13. juulil 1994 Turus) on Soome jalgpallur, kes mängib kaitsjana Prantsusmaa kõrgliiga klubis Brest ja Soome jalgpallikoondises.

Ta alustas klubikarjääri kodulinna klubis Turu Palloseura, mille meeskonnas debüteeris ta Soome kõrgliigas 2011. aastal.

Aastatel 2012–2016 mängis ta Rootsi kõrgliiga klubis Helsingborgs IF.

Aastatel 2016–2021 mängis ta Belgia kõrgliiga klubis Genk. Hooajal 2018–19 tuli ta klubiga Belgia meistriks.

2021. aasta juulis liitus ta Brestiga.

Soome jalgpallikoondises debüteeris Uronen 26. mail 2012 mängus Türgi vastu, saades Soome koondise läbi aegade kolmandaks noorimaks debütandiks. Koondisekarjääri esimese värava lõi ta 9. juunil 2018 sõprusmängus Valgevene vastu. Ta kuulus Soome koondisse 2021. aasta Euroopa meistrivõistlustel.

Saavutused 
Helsingborgs IF
Svenska Supercupen: 2012
Genk
Belgia kõrgliiga: 2018–19
Belgia karikas: 2020–21
Belgia superkarikas: 2019

Soome jalgpallurid
KRC Genki jalgpallurid
Ligue 1 mängijad
Sündinud 1994